**Til deltagere på jaktprøver – informasjon om klær og utstyr**

Jaktprøver gjennomføres så likt jakt som mulig. Det betyr ofte lange dager for hund og fører. En må da være rustet for å kunne ta vare på seg sjøl og hunden. Fysisk må man være i alminnelig god form. Aktiviteter med fuglehund er ikke toppidrett, men man må kunne gå en lang tur i rolig tempo.

Utstyrsmessig må man ha klær tilpasset forholdene og være forberedt på at været raskt kan slå om. Også på høsten kan dagene bli våte og kalde.

**Forslag til utstyr:**
- Ullundertøy
- Fleecejakke
- Skalljakke / -bukse
- Hansker / votter
- Lue
- Ekstra genser
- Kompass, eventuelt GPS
- Varmedekken hund
- Mat og drikke for en lang dag for fører og hund

Spesielt for vinter:
-Skitype og staver tilpasset skigåing utenfor løype
- Skismurning / glider
- Solbriller

Husk at deltagerne sjøl er ansvarlige for å kunne ta vare på seg selv gjennom en dag under skiftende forhold.

Jaktprøver er en trivelig aktivitet som foregår i varierende terreng og under forskjellige forhold. Respekterer man dette er man godt rustet.

**Fuglehundklubbens Forbund juni 2013**